দার্জিলিং, ২২ এপ্রিল : পাহাড়ে মোর্চার মৌরসীপাট্টা ভাঙতে রাজ্যের শাসকদলের প্রথম টার্গেট মিরিক। আসন্ন পুরসভায় মিরিককে ঘিরেই সবথেকে জমজমাট লড়াই অপেক্ষা করে আছে। যে কোনও মূল্যে এবার মিরিক দখল করতে বদ্ধপরিকর তৃণমূল কংগ্রেস। মোর্চাও তৈরি তাঁদের প্রভাব বজায় রাখতে। মুখ্যমন্ত্রী সম্প্রতি মিরিককে মহকুমা ঘোষণা করেছেন। সেইসঙ্গে জমির অধিকার দেওয়ার কথাও ঘোষণা করেছেন তিনি। মমতা বন্দ্যোপাধ্যায়ের এই দুই মাস্টারস্ট্রোকেই অনেকটা ব্যাকফুটে মোর্চা। তারপর মমতার শিবির এবার ইস্যু করছে লেক-সহ মিরিকের পর্যটনকে।